Държавен вестник, бр. 96, 2009 г., стр. 107

БРОЙ  96	
Д Ъ Р Ж А В Е Н  В Е С Т Н И К 	
СТР.  107  
Чл. 608. (1) Разстоянията между секциите 
на хоризонтални резервоари за СГГ с постоя-
нен обем и с обща вместимост 100 000 m3 са 
най-малко равни на 1/2 от общата дължина на 
съседните резервоари от двете секции, а между 
отделните резервоари – най-малко на 2/3 от 
диаметъра на резервоара за СГГ.
(2) Разстоянието между отделните резервоари 
за СГГ с променлив обем е най-малко равно 
на половината от сбора на диаметрите на два 
съседни резервоара. Разстоянието между сек-
циите на резервоарите, всяка от които с обем 
до 2400 m3, е най-малко равно на удвоения 
диаметър на по-големия резервоар.
Чл. 609. (1) Разрешава се проектиране на 
открити складове за негорими материали и 
засаждане на насаждения от широколистни 
дървета в площта между резервоарите за СГГ 
и сградите или съоръженията.
(2) Минималните разстояния от резервоари с 
горими газове до резервоари с негорими газове 
се определят при спазване на изискванията за 
горими газове.
Чл. 610. Складовете за компресиран природен 
газ се проектират при спазване изискванията на 
Наредба № 6 от 2004 г. за технически правила 
и нормативи за проектиране, изграждане и 
ползване на обектите и съоръженията за пре-
нос, съхранение, разпределение и доставка на 
природен газ и на Наредбата за устройството 
и безопасната експлоатация на преносните и 
разпределителните газопроводи и на съоръже-
нията, инсталациите и уредите за природен газ.
Раздел ХХІІІ
Автоснабдителни станции от подклас на функ­
ционална пожарна опасност Ф5.3
Чл. 611. Автоснабдителни станции за зареж-
дане на моторните превозни средства (МПС) 
с горива са:
1. бензиностанции – за светли горива (бен-
зин и дизел);
2. газоснабдителни станции за газ пропан-
бутан;
3. газоснабдителни станции за природен 
газ (метан);
4. комплекси автоснабдителни станции – за 
светли горива, пропан-бутан и природен газ.
Чл. 612. (1) Носещите конструкции на стро-
ежите на територията на автоснабдителните 
станции, в т.ч. на навесите и автомивките, се 
изграждат от строителни продукти с клас по 
реакция на огън не по-нисък от А2.
(2) Допуска се в обслужващите строежи на 
автоснабдителни станции от I или II степен на 
огнеустойчивост до три етажа да се устройват 
помещения от подкласове на функционална 
пожарна опасност Ф1.4, Ф3.1, Ф3.2 и Ф3.4.
(3) Автомивките на територията на ав-
тоснабдителните станции се разполагат на 
разстояние най-малко 5 m от съоръженията 
на станциите.
Чл. 613. Минималното разстояние между 
най-близките съоръжения на две съседни ав-
тоснабдителни станции е 20 m.
Чл. 614. За зареждане на резервоарите със 
светли горива, газ пропан-бутан и компресиран 
природен газ (при използване на газобутилкова 
групова инсталация) се проектират съоръжения 
за заземяване на автоцистерните на минимално 
разстояние 3 m от съоръженията.
Чл. 615. Електрическото оборудване на 
външните съоръжения на територията на бен-
зиностанциите и газостанциите с изключение на 
местата от трета група „Експлозивна опасност“ 
съгласно чл. 268 се проектира с минимална 
степен на защита ІР–44.
Чл. 616. За аварийно изключване на електро-
захранването се предвиждат стоп-бутони, които 
се разполагат на видни места до офис-касата и 
на всяка колонка за зареждане на МПС.
Чл. 617. Източниците за външно водоснабдя-
ване за пожарогасене в автоснабдителните стан-
ции се проектират на разстояние не по-малко 
от 10 m и не повече от 50 m от съоръженията.
Раздел ХХІV
Бензиностанции от подклас на функционална 
пожарна опасност Ф5.3
Чл. 618. Бензиностанциите в населени места 
се проектират с общ обем на резервоарите до 
200 m3, а бензиностанциите извън населени места 
или на територията на стопански обекти – с 
обем до 400 m3. Разстоянието между съседни 
подземни резервоари за съхраняване на светли 
горива е най-малко 1 m.
Чл. 619. (1) Минималните разстояния от ре-
зервоари, отдушни тръби, шахти за отработени 
масла, колонки за зареждане и съоръжения за 
пълнене на резервоарите до съседни строежи 
се определят по табл. 66.
(2) Разрешава се намаляване с 50 % на раз-
стоянията по т. 1 и 2 на табл. 66, при условие 
че стените на сградите по табл. 66 са без отвори 
и с граница на огнеустойчивост REI 120.
Таблица 66
№ 
по 
ред
Строежи
Минимално разсто-
яние, m
1
2
3
1.
Сгради от I, II и III степен на огнеустойчивост с височина до 28 m
20
2.
Сгради с височина над 28 m
40
3.
Сгради от IV и V степен на огнеустойчивост
30
4.
Открити площадки за паркиране на автомобили
15